text: 16 Chaymantataq Jehová janaqpachapi churinpa kawsayninta Mariap wiksanman churarqa, ajinamanta "uj warmimanta naceku[rqa]". Jesusqa, María ñuqanchikjina juchasapallataq kaptinpis, "Diospa Churin" kasqanrayku mana juchayuq paqarikurqa. Chantapis tatasnin, Davidpa mirayninmanta kasqankurayku, Davidmanta imatachus herenciatajina japʼinanta japʼikapurqa (Hechos 13:22, 23). Jehovaqa, kay 29 watapi bautizakuchkaptin, espíritu santonwan akllaspa nirqa: "Kaymin ancha munasqa Chureyqa", nispa (Mateo 3:16, 17). Ajinamanta suyasqa Miray chayamurqa (Gálatas 3:16). Pakasqa yachaymantataq sutʼinchakunanraq karqa (2 Timoteo 1:10).